text: Ribe-firma modtog kongelig hæder
  20 september 2011 kl. 15.58
  Grossist-virksomheden Ib Laursen fra Ribe modtog i dag kongelig hæder: Prisen blev overrakt af Prins Henrik på Fredensborg.
  Kong Frederik den Niendes Hæderspris er blevet uddelt siden 1970. Prisen gives for at fremme og støtte den danske eksport. 
  Grossist-firmaet fra Ribe  er blandt de største i Norden indenfor blandt andet gaveartikler og brugskunst. Firmaet  modtager prisen for gennem en årrække at have øget sin omsætning på udenlandske markeder markant. 
  Bestyrelsesformand Ib Laursen modtog den fornemme pris.
  